Държавен вестник, бр. 59, 2012 г., стр. 103

БРОЙ  59	
Д Ъ Р Ж А В Е Н  В Е С Т Н И К 	
СТР.  103  
6. установява имущество, придобито от 
престъпна дейност, съвместно с отдел „Между­
народно сътрудничество“, когато то се намира 
на територията на Република България и е 
отправено искане от компетентните органи 
на друга държава, когато това е предвидено 
в международен договор, по който Република 
България е страна, и имуществото на българ­
ски граждани, намиращо се на територията 
на друга държава;
7. осъществява съвместно с териториалните 
дирекции процесуалното представителство на 
комисията пред компетентните съдилища в 
производството по обезпечение и отнемане на 
имуществото, придобито от престъпна дейност, и 
исканията до съда по чл. 23, ал. 5 ЗОПДИППД 
и пред други държавни институции;
8. сезира и координира действията на 
комисията с изпълнителния директор на На­
ционалната агенция за приходите в случаите 
по чл. 31 ЗОПДИППД, като в тези случаи 
съхранява събраните в производството по 
закона доказателства и при необходимост 
участва в съвместни действия с органите на 
Министерството на финансите;
9. участва в работни групи във връзка с 
изготвянето, изменението и допълнението на 
вътрешноадминистративни актове.“
§ 22. Член 32 се изменя така:
„Чл. 32. Комисията има териториални 
звена – дирекции (ТД) с териториални бюра 
(ТБ) към тях, които са с райони на действие 
по области, както следва: 
1. ТД – София;
2. ТД – Благоевград, с ТБ – Перник;
3. ТД – Бургас, с ТБ – Сливен;
4. ТД – Варна;
5. ТД – Видин, с ТБ – Враца;
6. ТД – Велико Търново, с ТБ – Габрово;
7. ТД – Ловеч, с ТБ – Плевен;
8. ТД – Пловдив, с ТБ – Пазарджик;
9. ТД – Русе, с ТБ – Силистра;
10. ТД – Хасково, с ТБ – Стара Загора.“
§ 23. Член 41 се изменя така:
„Чл. 41. Редът за образуване, разпределя­
не и ползване на средствата за персонал на 
комисията и на нейната администрация се 
определя във Вътрешни правила за организа­
ция на работната заплата в КУИППД, които 
се приемат с решение на комисията.“
§ 24. Параграф 3 на заключителните раз­
поредби се изменя така: 
„§ 3. Правилникът за изменение и до­
пълнение на Правилника за устройството и 
дейността на КУИППД е приет с Решение от 
23.07.2012 г. на КУИППД, взето с протокол 
№ 365, и влиза в сила от датата на обнарод­
ването му в „Държавен вестник“.“
За зам.-председател: 
Николай Желев
7236
МИНИСТЕРСТВО 
НА ВЪТРЕШНИТЕ РАБОТИ
НАРЕДБА № Iз-1543
от 27 юли 2012 г.
за разрешителната и контролна дейност на 
продуктите за пожарогасене по отношение на 
тяхната гасителна ефективност
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят изис­
кванията за гасителна ефективност и редът за 
осъществяване на разрешителна и контролна 
дейност по отношение на гасителната ефек­
тивност на продуктите за пожарогасене:
1. с които се оборудват обектите и строежите 
съгласно изискванията на Наредба № Iз-1971 
от 2009 г. за строително-технически прави­
ла и норми за осигуряване на безопасност 
при пожар (ДВ, бр. 96 от 2009 г.) и Наредба 
№ Із-2377 от 2011 г. за правилата и нормите 
за пожарна безопасност при експлоатация на 
обектите (ДВ, бр. 81 от 2011 г.);
2. които се използват от органите за пожар­
на безопасност и защита на населението при 
Министерството на вътрешните работи (МВР);
3. които се използват от търговците, из­
вършващи дейности по чл. 91е, ал. 2, т. 2 от 
Закона за Министерството на вътрешните 
работи (ЗМВР).
Чл. 2. За продуктите за пожарогасене, които 
са законово пуснати на пазара в държави – член­
ки на Европейския съюз, и в Република Турция, 
или в държава – страна по Споразумението 
за Европейското икономическо пространство, 
изискванията на наредбата се прилагат при 
спазване разпоредбите на Регламент (ЕО) 
№ 764/2008 на Европейския парламент и на 
Съвета от 9 юли 2008 г. относно установяване на 
процедурите, свързани с прилагането на някои 
национални технически правила за продукти, 
законно предлагани на пазара в други държави 
членки, и за отмяна на Решение № 3052/95/
ЕО (ОВ, L 218 от 13.08.2008 г.).
Чл. 3. Изискванията на наредбата се отнасят 
за юридическите и физическите лица –  произ­
водители, техни упълномощени представители, 
вносители и дистрибутори на продуктите за 
пожарогасене по чл. 1.
Г л а в а  в т о р а
ИЗИСКВАНИЯ КЪМ ПРОДУКТИТЕ ЗА 
ПОЖАРОГАСЕНЕ ПО ОТНОШЕНИЕ НА 
ГАСИТЕЛНАТА ИМ ЕФЕКТИВНОСТ
Чл. 4. (1) Пожарогасителите трябва да 
притежават гасителна ефективност, удовлет­
воряваща изискванията за минимални катего­
рии пожари (изпитвателни огнища), съгласно 
разпоредбите на: